Jimmy Howard

Jimmy Howard (* 26. marec 1984, Ogdensburg, New York, USA) je bývalý americký hokejový brankár, ktorý sa preslávil pôsobením v tíme Detroit Red Wings v National Hockey League.

Počas kariéry bol trikrát zvolený do All Star Teamu NHL (2012, 2015, 2019) a v roku 2010 sa stal najlepším nováčikom spomedzi brankárov. Rovnaké ocenenie získal aj v roku 2006 v American Hockey League, kde bol taktiež raz vybraný do All Star Teamu.

Spojené štáty reprezentoval na dvoch šampionátoch Majstrovstiev sveta v ľadovom hokeji (2012 a 2017) a bol súčasťou olympijského výberu na Zimných olympijskych hrách 2014 (avšak neodohral ani jeden zápas). V roku 2002 získal zlato na Majstrovstvách sveta juniorov do 18 rokov.

Kariéra

Juniorský a univerzitný hokej 
Jimmy Howard patril k najvýraznejším talentom amerického hokeja. Svoje skvelé výkony z juniorských súťaží potvrdil na Majstrovstvách sveta juniorov v ľadovom hokeji do 18 rokov, kde v 6 zápasoch získal až 95,4% úspešnosť zákrokov a priviedol tak Spojené štáty k zlatej medaile. 

Howard hokejovo dospeival v univerzitnej lige NCAA, kde pôsobil v tíme Univerzity v Maine. Po výbornej úvodnej sezóne, kde v 21 zápasoch získal 91,6% úspešnosť zárkokov bol v 2. kole draftu 2003 vybraný tímom Detroit Red Wings.

V NCAA pôsobil až do roku 2005, kde zažil rekordnú sezónu 03/04, v ktorej si v 22 záasoch pripísal až 95,6% úspešnosť zákrokov a iba 1,19 priemer inkasovaného gólu na zápas. Jeho preradenie do seniorského hokeja tak zbrzdil najmä Lockout, ktorý zrušil celú sezónu 04/05.

Grand Rapids Griffins a vstup do NHL 
Aj napriek tomu, že Howard pôsobil ako brankár pripravený pre NHL na skutočnú šancu v drese Detroitu čakal až do roku 2009. V priebehu týchto sezón dostával v najvyššej lige sveta iba sporadické šance a väčšinu času trávil v AHL, v drese záložného tímu Red Wings - Grand Rapids Griffins. Jeho výkonnosť sa však zľahka znížila a v seniorskom hokeji už nebol natoľko odlišný od ostatných brankárov. Zatiaľ čo v úvodnej sezóne 05/06 sa stal najlepším nováčikom spomedzi brankárov (38 zápasov a 91,0% úspešnosť zákrokov) a v sezóne 06/07 svoje čísla ešte vylepšíl (49 zápasov a 91,1% úspešnosť zákrokov), v sezóne 07/08 sa jeho čísla prepadli na 90,8% úspešnosť zákrokov v 54 zápasoch. 

Na konci sezóny 08/09 Detroit vymenil súčasnú brankársku jednotku - Tya Conklina.To umožnilo Howardovi získať pozíciu nového prvého brankára tímu. V tom čase mal v NHL Howard odchytaných len 9 zápasov a iba jedinú výhru.

Výstup na vrchol NHL 
V sezóne 09/10 Howard okamžite svojou výkonnosťou vytlačil z bránkoviska dlhoročnú legendu tímu - Chrisa Osgooda a zažil fenomenálnu sezónu, keď v 63 zápasoch získal až 92,4% úspešnosť zákrokov a Detroit, ktorý bol obhajcom Stanleyho poháru, dostal do Play-off, kde nakoniec skončili v 2. kole prehrou 4:1 na zápasy proti San Jose Sharks.  V hlasovaní o Calder Memorial Trophy pre najlepšieho nováčika sezóny skončil Howard druhý (víťazom sa stal obranca Buffala Sabres - Tyler Myers). 

V roku 2010 Howard podpísal s Detroitom dvojročný jednocestný kontakt vo výške 2,25 miliónov amerických dolárov ročne. V nasledujúcej sezóne jeho výkonnosť zľahka klesla, keď si v 57 zápasoch pripísal 90,8% úspešnosť zákrokov. Znova však priviedol Detroit do Play-off, kde taktiež vypadli v 2. kole. Znova ich porazilo San Jose Sharks (4:3 na zápasy). Howard sa však vo vyraďovacích bojoch blysol a zaznamenal až 92,3% úspešnosť zákrokov.

Pred sezónou 11/12 ukončil hráčsku kariéru Chris Osgood a Howard tak prišiel o brankárskeho mentora. Naďalej však smeroval k brankárskej špičke NHL, keď aj vo svojej tretej plnej sezóne pomohol Detroitu postúpiť do Play-Off (vypadli v 1. kole po prehre 4:1 proti Nashville Predators). V základnej časti si dokázal v 60 zápasoch pripísať 92,0% úspešnosť zákrokov. 

Vďaka konzistentnosti Howardových výkonov (nadpriemerná % úspešnosť zákrokov, 50+ zápasov a 35+ výhier na sezónu) mu Detroit ponúkol novú 6-ročnú zmluvu v hodnote 31,75 miliónov amerických dolárov (5,29 milióna ročne), čím mu garantoval pozíciu jednotky. 

Howard zažil svoju najlepšiu sezónu v skrátenom ročníku 12/13, keď si v 42 zápasoch pripísal 92,3% úspešnosť zákrokov a v Play-Off v 14 zápasoch 92,4% úspešnosť zákrokov. V hlasovaní o Vezina Trophy pre najlepšieho brankára skončil šiesty. 

V sezónach 13/14 a 14/15 si udržal priemernú úspešnosť zákrokov 91,0%, odchytal 50 zápasov a vyhral vic než 20 z nich. V oboch sezónach Detroit vypadol v 1. kole Play-Off. 

Howard sa poslednýkrát v Play-Off objavil v sezóne 15/16, kde však už jeho výkonnosť zaznamenala pokles. Jednou z príčin bola aj zranenie, ktoré utržil v zápase proti Dallas Stars, keď do neho v rýchlosti narazil útočník Jason Spezza. Detroit v Play-Off znova vypadli v 1. kole, keď ich v 5 zápasoch porazili Tampa Bay Lightning.

Pokles výkonnosti, zranenia a koniec kariéry 
Ďalšou ranou pre Howarda bolo zranenie kolena, ktoré utrpel v sezóne 16/17. Z bránky ho tak začal z pozície jednotky vytláčať mladý český brankár Petr Mrázek. A napriek tomu, že sa Howard dokázal po zranení vrátiť k predošlým číslam (v sezóne 17/18 v 60 zápasoch 91,0% úspešnosť zákrokov), Detroit smeroval do fázy prestavby tímu. Veľkým prekvapením sa stala výmena Petra Mrázka do Carolina Hurricanes a nová jednoročná zmluva, ktorú Howard s tímom podpísal v roku 2019.

Poslednou plnou sezónou, ktorú Howard odchytal v pozícii jednotky bola sezóna 18/19, keď v 55 zápasoch udržal 90,9% úspešnosť zákrokov a vyhral 23 z nich. Ani tu sa však Detroit neodstal do Play-Off. 

V sezóne 19/20 Howard už nebol schopný nadviazať na svoje predošlé výkony a po 27 zápasoch, z ktorých dokázal vyhrať iba 2 a 88,2% úspešnosti zákokov bol poslaný do nižšej American Hockey League, kde opäť nastupoval za tím Grand Rapids Griffins. Dôvodom sa stalo aj nešpecifikované zranenie, ktoré v novembri 2019 utrpel v zápase proti Torontu Maple Leafs.

V roku 2020 oznámil na svojom instagramovom profile oficiálne ukončenie profesionálnej hokejovej kariéry. Prišlo to po vyhlásení generálneho manažéra Red Wings Steva Yzermana, že Howard už nebude znova podpísaný Detroitom a náhradného brankára bude hľadať na trhu s voľnými hráčmi.

Howard v NHL odohral vyše 11-tich sezón a v 543 zápasoch si pripísal 246 víťazstiev a 91,2% úspešnosť zákrokov.

Rekordy

Americkí brankári v NHL 

 8. miesto v počte odchytaných zápasov a v počte výhier v NHL medzi americkými brankármi - 543 a 246
 4. miesto v % úspešnosti zákrokov v NHL spomedzi neaktívnych amerických brankárov - 91,2%
 14. miesto v počte vychytaných čistých kont v NHL medzi americkými brankármi - 24

Brankári Detroit Red Wings 

 3. miesto v počte odchytaných zápasov a v počte víťazstiev v drese Detroitu - 543 a 246
 4. miesto v počte vychytaných čistých kont v drese Detroitu - 24

Referencie 

Hokejoví brankári USA

Hráči Detroit Red Wings
Osobnosti zo štátu New York
Účastníci MS v hokeji 2012
Účastníci MS v hokeji 2017
Hokejisti draftovaní klubom Detroit Red Wings
Brankári Detroit Red Wings